ΚΑΝΟΝΙΣΜΟΣ (ΕΚ) αριθ. 561/1999 ΤΗΣ ΕΠΙΤΡΟΠΗΣ της 15ης Μαρτίου 1999 για την προκήρυξη δημοπρασίας της διάθεσης προς πώληση του ελαιολάδου που βρίσκεται στην κατοχή του ισπανικού οργανισμού παρέμβασης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1638/98 του Συμβουλίου, της 20ής Ιουλίου 1998, για την τροποποίηση του κανονισμού αριθ. 136/66/ΕΟΚ περί κοινής οργανώσεως αγοράς στον τομέα των λιπαρών ουσιών (1), και ιδίως το άρθρο 3 παράγραφος 1,

Εκτιμώντας:

ότι το άρθρο 2 του κανονισμού (ΕΟΚ) αριθ. 2754/78 του Συμβουλίου (2), όπως τροποποιήθηκε από τον κανονισμό (ΕΟΚ) αριθ. 2203/90 (3), προβλέπει ότι η πώληση ελαιολάδου που βρίσκεται στην κατοχή των οργανισμών παρέμβασης γίνεται με δημοπρασία 7

ότι, σε εφαρμογή του άρθρου 12 παράγραφος 1 του κανονισμού αριθ. 136/66/ΕΟΚ του Συμβουλίου (4), όπως τροποποιήθηκε τελευταία από τον κανονισμό (ΕΚ) αριθ. 1638/98 που ισχύει έως τις 31 Δεκεμβρίου 1998, ο ισπανικός οργανισμός παρέμβασης κατέχει ορισμένες ποσότητες ελαιολάδου 7

ότι ο κανονισμός (ΕΟΚ) αριθ. 2960/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3818/85 (6), καθόρισε τους όρους πωλήσεως των ελαιολάδων με δημοπρασία στην αγορά της Κοινότητας και για την εξαγωγή αυτών 7 ότι η κατάσταση της αγοράς του ελαιολάδου είναι επί του παρόντος ευνοϊκή για τη διάθεση προς πώληση μέρους των εν λόγω ελαίων 7

ότι, δεδομένης της σημερινής κατάστασης της αγοράς των παρθένων ελαιολάδων, η οποία χαρακτηρίζεται από περιορισμένες διαθεσιμότητες σε σχέση με τη ζήτηση και προκειμένου να εξασφαλιστεί, για τους περισσότερους επιχειρηματίες, ένας ελάχιστος εφοδιασμός που καλύπτει τις άμεσες ανάγκες τους, είναι σκόπιμο να προβλεφθεί ότι κάθε επιχειρηματίας θα μπορεί να υποβάλει προσφορές για μία μέγιστη ποσότητα 7

ότι πρέπει να καθοριστούν ειδικοί όροι για να διασφαλιστεί ο κανονικός ρυθμός διεξαγωγής των δραστηριοτήτων και ο έλεγχός τους 7

ότι για το σκοπό αυτό τα κράτη μέλη πρέπει να προβλέψουν όλα τα συμπληρωματικά μέτρα που είναι σύμφωνα με τις ισχύουσες διατάξεις για να διασφαλιστεί η ορθή λειτουργία της προβλεπόμενης δράσης καθώς και η ενημέρωση της Επιτροπής 7

ότι πρέπει να συμπληρωθεί ο μηχανισμός ελέγχου με τη δυνατότητα δειγματοληψίας επανελέγχου 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως λιπαρών ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο ισπανικός οργανισμός παρέμβασης Fondo Espaρol de Garanthia Agraria ονομαζόμενος κατωτέρω «FEGA», προκηρύσσει δημοπρασία, σύμφωνα με τις διατάξεις του παρόντος κανονισμού και του κανονισμού (ΕΟΚ) αριθ. 2960/77, με σκοπό την πώληση στην κοινοτική αγορά των ακολούθων ποσοτήτων ελαιολάδου:

- 20 000 τόνων παρθένου ελαιολάδου,

- 55 000 τόνων μειονεκτικού παρθένου ελαιολάδου.

Οι ποσότητες αυτές θα πωληθούν σε πέντε δημοπρασίες με αναλογία περίπου ενός πέμπτου της ποσότητας ανά δημοπρασία, η οποία ενδεχομένως θα αυξηθεί με τις ποσότητες που δεν θα πωληθούν κατά τη διάρκεια της προηγούμενης δημοπρασίας.

2. Κατά παρέκκλιση από το άρθρο 5 παράγραφος 2 του κανονισμού (ΕΟΚ) αριθ. 2960/77, στην περίπτωση κατά την οποία η ποσότητα του ελαιολάδου που περιέχεται σε μία δεξαμενή υπερβαίνει τους 500 τόνους, επιτρέπεται στον FEGA να συστήσει περισσότερες παρτίδες από ένα μόνο μέρος του ελαιολάδου αυτού.

Άρθρο 2

Η δημοσίευση της προκυρήξεως υποβολής προσφορών λαμβάνει χώρα στις 23 Μαρτίου 1999.

Η ανακοίνωση των παρτίδων ελαιολάδου που διατίθεται προς πώληση καθώς και του τόπου αποθηκεύσεώς τους γίνεται με τοιχοκόλληση από το FEGA, calle Beneficencia, 8, E-28004 Madrid.

Αντίγραφο της προσκλήσεως των προσφορών που αναφέρονται ανωτέρω διαβιβάζεται αμέσως στην Επιτροπή.

Άρθρο 3

Οι εισφορές πρέπει να περιέλθουν στον FEGA, στην έδρα του, calle Beneficencia, 8, E-28004 Madrid, το αργότερο στις 14.00 (τοπική ώρα):

- στις 7 Απριλίου 1999,

- στις 5 Μαΐου 1999,

- στις 9 Ιουνίου 1999,

- στις 7 Ιουλίου 1999,

- στις 21 Ιουλίου 1999.

Η προσφορά γίνεται αποδεκτή μόνο εάν έχει υποβληθεί από φυσικό ή νομικό πρόσωπο που ασκεί δραστηριότητα στον τομέα του ελαιολάδου και είναι εγγεγραμμένο με την ιδιότητά του αυτή, στις 31 Δεκεμβρίου 1998 σε δημόσιο μητρώο ενός κράτους μέλους.

Επιπλέον, κάθε προσφέρων μπορεί να υποβάλει προσφορές για ανώτατη ποσότητα 500 τόνων για το παρθένο ελαιόλαδο και 1 000 τόνων για το μειονεκτικό παρθένο ελαιόλαδο.

Άρθρο 4

1. Όσον αφορά το μειονεκτικό παρθένο ελαιόλαδο, οι προσφορές γίνονται για ελαιόλαδο οξύτητας 3 βαθμών.

2. Όταν το έλαιο που κατακυρώνεται έχει βαθμό οξύτητας διαφορετικό από εκείνο για τον οποίο έγινε η προσφορά, η τιμή που πρέπει να πληρωθεί είναι ίση με την προσφερόμενη τιμή, αυξανόμενη ή μειούμενη σύμφωνα με την κατωτέρω κλίμακα:

- έως 3 βαθμούς οξύτητας:

αύξηση κατά 0,32 ευρώ για κάθε δέκατο βαθμού οξύτητας μικρότερης από 3 βαθμούς,

- πλέον των 3 βαθμών οξύτητας:

μείωση κατά 0,32 ευρώ για κάθε δέκατο βαθμού οξύτητας μεγαλύτερης από 3 βαθμούς.

Άρθρο 5

Δύο ημέρες το αργότερο μετά τη λήξη της προθεσμίας που προβλέπεται για την κατάθεση των προσφορών, ο FEGA διαβιβάζει στην Επιτροπή ανώνυμο κατάλογο ο οποίος αναφέρει την υψηλότερη τιμή προσφοράς που έλαβε για κάθε παρτίδα που διαθέτει προς πώληση.

Άρθρο 6

Η ελάχιστη τιμή πωλήσεως ανά 100 χιλιόγραμμα ελαιολάδου καθορίζεται με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ, με βάση τις ληφθείσες προσφορές, το αργότερο τη δέκατη εργάσιμη ημέρα μετά τη λήξη κάθε προθεσμίας που προβλέπεται για την υποβολή των προσφορών. Η απόφαση που καθορίζει την ελάχιστη τιμή πωλήσεως ανακοινώνεται αμέσως στο ενδιαφερόμενο κράτος μέλος.

Άρθρο 7

Με την επιφύλαξη των διατάξεων του άρθρου 10 του παρόντος κανονισμού η πώληση του ελαιολάδου πραγματοποιείται από το FEGA το αργότερο την πέμπτη εργάσιμη ημέρα μετά την ημέρα ανακοινώσεως της απόφασης που αναφέρεται στο άρθρο 6. Ο FEGA ανακοινώνει στους οργανισμούς αποθεματοποιήσεως τον κατάλογο των παρτίδων που δεν έχουν κατακυρωθεί.

Άρθρο 8

Η εγγύηση που αναφέρεται στο άρθρο 7 του κανονισμού (ΕΟΚ) αριθ. 2960/77 καθορίζεται σε 18 ευρώ ανά 100 χιλιόγραμμα.

Άρθρο 9

Η αποζημίωση αποθεματοποιήσεως που αναφέρεται στο άρθρο 15 του κανονισμού (ΕΟΚ) αριθ. 2960/77 είναι ίση προς 3 ευρώ ανά 100 χιλιόγραμμα.

Άρθρο 10

Με την επιφύλαξη των διατάξεων των παραγράφων 1 και 2 του άρθρου 11 του κανονισμού (ΕΟΚ) αριθ. 2960/77, πριν από την παραλαβή της παρτίδας που κατακυρώθηκε, ο οργανισμός παρέμβασης, ο υπερθεματιστής και ο οργανισμός αποθήκευσης προβαίνουν σε δειγματοληψία επανελέγχου και στην ανάλυση του δείγματος αυτού, σύμφωνα με το άρθρο 2 παράγραφοι 4 και 5 του κανονισμού (ΕΟΚ) αριθ. 3472/85 της Επιτροπής (7).

Ο οργανισμός παρέμβασης πρέπει να διαθέτει το τελικό αποτέλεσμα των αναλύσεων που έχουν πραγματοποιηθεί στο δείγμα αυτό το αργότερο την 30ή εργάσιμη ημέρα μετά από την ημέρα ανακοινώσεως της απόφασης που αναφέρεται στο άρθρο 6.

α) Εάν το τελικό αποτέλεσμα των αναλύσεων που πραγματοποιήθηκαν επί του εν λόγω δείγματος δείχνει διαφορά μεταξύ της ποιότητας ελαιολάδου που πρέπει να παραληφθεί και της περιγραφής της ποιότητας που περιλαμβάνεται στην προκήρυξη των προσφορών, επιβεβαιώνοντας παράλληλα ότι πρόκειται για το ελαιόλαδο που αναφέρεται στο σημείο 1 του παραρτήματος του κανονισμού αριθ. 136/66/ΕΟΚ, εφαρμόζονται οι ακόλουθες διατάξεις:

i) ο οργανισμός παρέμβασης ενημερώνει σχετικά την ίδια ημέρα τις υπηρεσίες της Επιτροπής, σύμφωνα με το παράρτημα I, καθώς και τον οργανισμό αποθεματοποίησης και τον υπερθερματιστή 7

ii) ο υπερθερματιστής μπορεί:

- είτε να αποδεχθεί να παραλάβει την παρτίδα με τη διαπιστωθείσα ποιότητα,

- είτε να αρνηθεί να παραλάβει την εν λόγω παρτίδα, κατά παρέκκλιση από τη δήλωση που υποβλήθηκε σύμφωνα με το άρθρο 7 παράγραφος 6 στοιχείο β) του κανονισμού (ΕΟΚ) αριθ. 2960/77. Στην περίπτωση αυτή, ο υπερθερματιστής πληροφορεί την ίδια ημέρα τον οργανισμό παρέμβασης και την Επιτροπή σύμφωνα με το παράρτημα II.

Εφόσον τηρηθούν οι διατυπώσεις αυτές, αποδεσμεύεται αμέσως απ' όλες τις υποχρεώσεις του για την εν λόγω παρτίδα συμπεριλαμβανομένων και των εγγυήσεων.

β) Εάν το τελικό αποτέλεσμα των αναλύσεων που πραγματοποιήθηκαν στο δείγμα αυτό παρουσιάζει διαφορετική ποιότητα από την ποιότητα του ελαιολάδου που αναφέρεται στο στοιχείο 1 του παραρτήματος του κανονισμού αριθ. 136/66/ΕΟΚ:

- ο οργανισμός παρέμβασης πληροφορεί την ίδια ημέρα τις υπηρεσίες της Επιτροπής σύμφωνα με το παράρτημα I, καθώς και τον οργανισμό αποθεματοποίησης και τον υπερθερματιστή 7

- ο υπερθερματιστής ενημερώνει την ίδια ημέρα τον οργανισμό παρέμβασης για την αδυναμία να παραλάβει την εν λόγω παρτίδα και πληροφορεί σχετικά την ίδια ημέρα την Επιτροπή, σύμφωνα με τα παραρτήματα Ι και II.

Εφόσον τηρηθούν οι διατυπώσεις αυτές, αποδεσμεύεται αμέσως απ' όλες τις υποχρεώσεις του για την εν λόγω παρτίδα συμπεριλαμβανομένων και των εγγυήσεων.

Κατά παρέκκλιση από τις διατάξεις του άρθρου 13 δεύτερο εδάφιο, του κανονισμού (ΕΟΚ) αριθ. 2960/77, η παραλαβή του συνόλου της παρτίδας που καταχωρήθηκε πρέπει να ολοκληρωθεί το αργότερο την εβδομηκοστή ημέρα μετά από αυτή της ανακοίνωσης που προβλέπεται στο άρθρο 6.

Άρθρο 11

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Μαρτίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 210 της 28. 7. 1998, σ. 32.

(2) ΕΕ L 331 της 28. 11. 1978, σ. 13.

(3) ΕΕ L 201 της 31. 7. 1990, σ. 5.

(4) ΕΕ 172 της 30. 9. 1966, σ. 3025/66.

(5) ΕΕ L 348 της 30. 12. 1977, σ. 46.

(6) ΕΕ L 368 της 31. 12. 1985, σ. 20.

(7) ΕΕ L 333 της 11. 12. 1985, σ. 5.

ΠΑΡΑΡΤΗΜΑ Ι

Οι μόνοι αριθμοί κλήσης στις Βρυξέλλες που πρέπει να χρησιμοποιούνται είναι, στην ΓΔ VI/C/4 (υπόψη του κ. Gazagnes):

- με φαξ: (32-2) 2296 60 09 ή (32-2) 2296 60 08

ΠΑΡΑΡΤΗΜΑ II

>ΑΡΧΗ ΓΡΑΦΗΚΟΥ>

Ανακοίνωση απόρριψης παρτίδων στο πλαίσιο δημοπρασίας για τη διάθεση προς πώληση . . . . . . . . . . . . τόνων ελαιολάδου που βρίσκεται στην κατοχή του ισπανικού οργανισμού παρέμβασης

- Ονοματεπώνυμο του προσφέροντος ο οποίος κατακυρώθηκε ως υπερθεματιστής:

- Ημερομηνία της δημοπρασίας:

- Ημερομηνία της απόρριψης της παρτίδας εκ μέρους του υπερθεματιστού:

Αριθμός παρτίδας

Ποσότητα σε τόνους

Διεύθυνση της αποθήκης

Αιτιολόγηση της αρνήσεως παραλαβής

>ΤΕΛΟΣ ΓΡΑΦΗΚΟΥ>